rejauldu/bengali-wikipedia huggingface dataset:
মোহাম্মদ বারাকাহ্ (, ; জন্ম ২৯ জুলাই ১৯৫৫) একজন ইসরায়েলি আরব রাজনীতিবিদ। হাদাশের একজন প্রাক্তন নেতা, তিনি ১৯৯৯ এবং ২০১৫ এর মধ্যে পার্টির জন্য নেসেটের সদস্য হিসাবে কাজ করেছিলেন। তিনি বর্তমানে ইসরায়েলের আরব নাগরিকদের জন্য হাই ফলো-আপ কমিটির প্রধান।   জীবনী  ২০১০ সালে বারাকেহ দ্বিতীয় বিশ্বযুদ্ধ -যুগের কনসেনট্রেশন ক্যাম্প পরিদর্শন করে একটি ইসরায়েলি প্রতিনিধি দলে যোগ দিয়েছিলেন। এই সফরে তার অন্তর্ভুক্তির বিরোধিতা করেছিলেন ড্যানি ড্যাননের নেতৃত্বে দুই ডানপন্থী ইসরায়েলি আইনপ্রণেতা, যারা দাবি করেছিলেন যে তিনি এই সফরকে ইসরায়েল আক্রমণ করতে ব্যবহার করবেন এবং যারা বারাকেহকে স্মরণসভা থেকে বাধা দেওয়ার জন্য ব্যর্থভাবে লবিং করেছিলেন। এই সফরটি ইসরায়েলি আরবদের সমালোচনা করেছে যারা বলেছিল যে ইসরায়েল-ফিলিস্তিনি উত্তেজনার কারণে সময়টি অনুপযুক্ত ছিল।  নির্মূল শিবির পরিদর্শন করার পরে, বারাকেহ অত্যন্ত শোক প্রকাশ করেছিলেন: "আমি ঠিক জানতাম যে আমি কোথায় যাচ্ছি, কিন্তু এখানে এসে একদিকে মানব মন্দের মূর্ত প্রতীক এবং অন্যদিকে শিকারদের অভাবনীয় দুর্দশার মুখোমুখি হয়েছি। একটি ভিন্ন অর্থে সবকিছু মিশে গেছে একটি মানব বিপর্যয়ের মধ্যে।" বারাকেহ জাদুঘরে প্রদর্শিত শিশুদের জুতার স্তূপের বিষয়ে মন্তব্য করেন এবং বলেন, "এই ধরনের জুতা একবার শিশুর দ্বারা পরিধান করা হত। শিশুরা তাদের নিজস্ব জাতীয়তা, নির্দোষতার জাতীয়তা এবং আমি বুঝতে পারি না যে মানুষ কীভাবে এমন করতে পারে। নৃশংস জিনিস।"  তিনি ২০১৩ সালে পঞ্চম মেয়াদে পুনঃনির্বাচিত হন, কিন্তু ২০১৫ নির্বাচনের আগে, তিনি ঘোষণা করেন যে তিনি রাজনীতি থেকে অবসর নিচ্ছেন, এবং জয়েন্ট লিস্টে তাকে প্রতীকী ১২০ তম স্থান দেওয়া হয়েছিল,  হাদাশ এবং প্রধান জোটের জোট আরব দলগুলো।  তথ্যসূত্র   বহিঃসংযোগ    Extremist threatens Arab politician Ynetnews, 28 February 2005 Arab MKs express outrage over Shfar'am attack, 'anti-Arab incitement' Ynetnews, 4 August 2005  বিষয়শ্রেণী:তেল আবিব বিশ্ববিদ্যালয়ের প্রাক্তন শিক্ষার্থী বিষয়শ্রেণী:নেসেটের সদস্য ২০১৩-২০১৫ বিষয়শ্রেণী:নেসেটের সদস্য ২০০৯-২০১৩ বিষয়শ্রেণী:নেসেটের সদস্য ২০০৬-২০০৯ বিষয়শ্রেণী:নেসেটের সদস্য ২০০৩-২০০৬ বিষয়শ্রেণী:নেসেটের সদস্য ১৯৯৯-২০০৩ বিষয়শ্রেণী:হাদাশের নেতা বিষয়শ্রেণী:নেসেটের ডেপুটি স্পিকার বিষয়শ্রেণী:নেসেটের আরব সদস্য বিষয়শ্রেণী:জীবিত ব্যক্তি বিষয়শ্রেণী:১৯৫৫-এ জন্ম বিষয়শ্রেণী:হাদাশের রাজনীতিবিদ বিষয়শ্রেণী:অপরাধে দোষী সাব্যস্ত ইসরায়েলি রাজনীতিবিদ
থাম্ব ইকবাল থেবা (উচ্চারণ ; জন্ম: ডিসেম্বর ২০, ১৯৬৩) একজন পাকিস্তানি-আমেরিকার অভিনেতা। থেবা শো গ্লি চলচ্চিত্রে অধ্যক্ষের চরিত্রের জন্য জন্য বেশ সুপরিচিত।   কর্মজীবন  ১৯৯০ এর দশকে মার্কিন যুক্তরাষ্ট্রের বিভিন্ন টেলিভিশন অনুষ্ঠানে এবং বাণিজ্যিক বিজ্ঞাপনগুলিতে তার ছিল সরব উপস্থিতি। থেবার সব থেকে বড় সাফল্য এসেছিল এনবিসির পাইলট ডেথ এন্ড ট্যাক্সেস।   ব্যক্তিগত জীবন  থেবা পাকিস্তানের করাচিতে জন্মগ্রহণ করেন। তিনি মূলত থেবা বংশধরের অন্তর্ভুক্ত, যেটি সিন্ধু থেকে উদ্ভূত একটি গুজরাটি ভাষী গোষ্ঠি জাতী হিসেবে পরিচিত।  তার বিবাহিত জীবনে ২টি সন্তান রয়েছে: ছেলের নাম মিকাইল, এবং মেয়ের নাম রানিয়া   তথ্যসূত্র    বহিঃসংযোগ      বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন মুসলিম বিষয়শ্রেণী:মার্কিন যুক্তরাষ্ট্রে পাকিস্তানি অভিবাসী বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:করাচির অভিনেতা বিষয়শ্রেণী:পাকিস্তানি টেলিভিশন অভিনেতা বিষয়শ্রেণী:গুজরাতি বংশোদ্ভূত পাকিস্তানি ব্যক্তি বিষয়শ্রেণী:সিন্ধি বংশোদ্ভূত মার্কিন ব্যক্তি বিষয়শ্রেণী:পাকিস্তানি বংশোদ্ভূত মার্কিন অভিনয়শিল্পী বিষয়শ্রেণী:ওকলাহোমার মুসলিম বিষয়শ্রেণী:সিন্ধি অভিনেতা
থাম্ব|ডান|300px|Two phase µCT analysis of Ti2AlC/Al MAX phase composite রঞ্জন রশ্মি মাইক্রোটমোগ্রাফী হল রঞ্জন রশ্মি ব্যবহার করে কোনো বস্তুর ব্যবচ্ছেদ না ঘটিয়েই একটি ভার্চুয়াল (বা ত্রিমাত্রিক) মডেল তৈরি করার কৌশল।  মস্তিষ্কের ভার্চুয়াল মডেল তৈরি করার ক্ষেত্রে এই কৌশল ব্যবহার করা হয়, যেখানে মস্তিষ্কের কাটাছেড়া করার দরকার পড়ে না।  ব্যবহার ইলেকট্রনিক্স  ক্ষুদ্র বৈদ্যুতিক উপাদন, যেমন - প্লাস্টিক কেইসে ডির‍্যাম আইসি  কাঠ ও কাগজ  কাঠের টুকরার বছর ও কোষের গঠন অনুসন্ধান করা।  জৈব-চিকিৎসা  ভিট্রো ও ভিভো ক্ষুদ্র প্রাণি চিত্র  মানুষের চামড়ার স্যাম্পল  হাড়ের স্যাম্পল  রেসপাইটরি গেটিং ব্যবহার করে ফুসফুসের চিত্র  কার্ডিয়াক গেটিং ব্যবহার করে কার্ডিভাসকুলার চিত্র  মানুষের চোখ ও ওকিউলার মাইক্রোস্ট্রাকচারের চিত্র  টিউমারের চিত্র  পাতলা কোষের চিত্র  কীটপতঙ্গ  প্যারাসিটোলজি  পলিমার, প্লাস্টিক  পলিমারিক ফোম  প্রত্নতত্ত্ব  আগুনে দগ্ধ প্রত্নতাত্ত্বিক বস্তু, যেমন - এন-গেডি স্ক্রল, এর পুনর্গঠন।  হীরক  হীরকে খুঁত খুঁজে বের করা ও তা বাদ দেওয়ার পদ্ধতি অনুসন্ধান করা।  তথ্যসূত্র  বিষয়শ্রেণী:বস্তু বিজ্ঞান বিষয়শ্রেণী:অণুবীক্ষণ যন্ত্র বিষয়শ্রেণী:অণু-প্রযুক্তিবিদ্যা বিষয়শ্রেণী:উপাদান বিজ্ঞান বিষয়শ্রেণী:অণুপ্রযুক্তি
আলো ছায়া হলো বাংলা ভাষায় টেলিভিশন সোপ অপেরা যা ২ সেপ্টেম্বর ২০১৯ সালে জি বাংলাতে শুরু হয় এবং ৯ এপ্রিল ২০২১ সালে শেষ হয়৷ এই সিরিজ জয়ী এর পরিবর্তে সম্প্রচার করা হত৷ এটি সৃষ্টি করেছেন সুশান্তা দাস৷ এতে অভিনয় করেছেন দেবাদৃতা বসু, ‌ঐন্দ্রিলা বোস এবং অর্ণব ব্যানার্জী যারা এই সিরিজে প্রতিনিধিত্ব করেন৷   কাহিনী সংক্ষেপ  দুইটি মেয়ে আলো ও ছায়া, তারা একে অপরের প্রতি যত্নবান। আলোর বাবা ক্যান্সার রোগের ওষুধ তৈরির উপায় আবিষ্কার করায়, কোনো এক মানুষ তাকে ও তার স্ত্রীকে বন্দী করে তাই, আলো তার মায়ের বোনের আশ্রয়ে বড় হতে থাকে। এখানেই তার বন্ধু ছায়াকে কাছে পায়। এর আগে ওষুধ তৈরির উপায় আলোর কাছে রেখে দেয়ায় সেই লোকটি ব্যর্থ হয় ও জানতে পারে আলোর কাছে উপায়টি আছে।। তাই, আলোর কাছে থেকে এটি ছিনিয়ে নেয়ার পরিকল্পনা করতে থাকে। অন্যদিকে, আলো মেধাবী ও ছায়া তা নয়। তাই ছায়ার বাবা অলকেন্দু এক চক্রান্ত করে, যেখানে, তারা বাহিরের জগতে নাম বদল করে চলে এবং আলোর কাজগুলোর জন্য ছায়া প্রশংসিত হয়। তাদেরকে কয়েকবছরের জন্য আলাদা জায়গায় পাঠিয়ে দেয়। তাই অজ্ঞাত লোকটি ব্যর্থ হয়।  ৮ বছর পর  আলো এবং ছায়া বড় হয়ে উঠেছে। তার নিজ বাড়িতে ফিরে আসে। আলো খুবই বুদ্ধিমতী, কিন্তু সমস্ত কৃতজ্ঞতা পায় ছায়া। তারা একটি কলেজে ভর্তি হয়। এখানে, আলো ও আকাশ একে অপরের প্রতি আকৃষ্ট হতে। অজ্ঞাত লোকটি তীর্থঙ্কর ছিলেন যে, আকাশের বাবা ও একটি ওষুধ কোম্পানির মালিক। আলোর ফিরে আসার কথা জানতে পেরে তার কাছে থেকে উপায়টি ছিনিয়ে নেয়ার পরিকল্পনা শুরু করে। সে আলো আকাশের সম্পর্কের কথা জানতে পারে। তীর্থঙ্কর সেনগুপ্ত আলোকে তার ছেলের সাথে বিয়ে দেয়ার চক্রান্ত করতে থাকে। এরপরে, আলো ও তার ছেলে আকাশের বিয়ে হয়। এসময় নাম পরিবর্তনের কথা জেনে আকাশ আঘাত পায়। অন্য দিকে ছায়া ও বাবান, আকাশের আত্মীয় যে তীর্থঙ্করের ওষুধ কোম্পানিতে কাজ করে ও নকল ওষুধের ব্যবসা করে, একে অপরের কাছে আসতে থাকে ও আলো ও ছায়ার সম্পর্ক খারাপ হতে শুরু করে। প্রকৃতপক্ষে আলো ছায়া বাবানের বাবনের চক্রান্তের শিকার হয়।   অভিনয়ে   দেবাদৃতা বসু - আলো  ঐন্দ্রিলা বোস - ছায়া  অর্ণব ব‍্যানার্জী - আকাশ  কুশল চক্রবর্তী - অলকেন্দু অধিকারী   তথ্যসূত্র   বিষয়শ্রেণী:নাট্য টেলিভিশন ধারাবাহিক বিষয়শ্রেণী:বাংলা নাটক বিষয়শ্রেণী:জি বাংলার মৌলিক অনুষ্ঠান বিষয়শ্রেণী:২০২১-এ সমাপ্ত ভারতীয় টেলিভিশন ধারাবাহিক বিষয়শ্রেণী:২০১৯-এ অভিষিক্ত ভারতীয় টেলিভিশন ধারাবাহিক বিষয়শ্রেণী:ভারতে বাংলা ভাষার টেলিভিশন অনুষ্ঠান
thumb|পা দিয়ে চালিত অবৈদ্যুতিক মুদ্রণযন্ত্র। বিংশ শতাব্দীর শেষ ভাগ পর্যন্ত প্রচলিত ছিল।  একটি ছাপাখানা বা প্রিন্টিং প্রেস বলতে কোন লেখা বা ছবিকে যন্ত্রের মাধ্যমে কাগজে উপস্থাপন করাকে বুঝানো হয়। বিশাল পরিমাণে এবং অল্প সময়ে অনেক বেশি মূদ্রন করার জন্যই ছাপাখানার ব্যবহার হয়ে থাকে। সাধারণত বিভিন্ন গ্রন্থ বা এর লেখা ছাপার জন্যই ছাপাখানা ব্যবহার হয়ে থাকে। যাবতীয় বই, পত্রিকা, বিজ্ঞাপন প্রচার পত্র সবই এই ছাপা খানার অবদান। ছাপাখানার উদ্ভাবন ও ছড়িয়ে যাওয়া ছিলো দ্বিতীয় সহস্রাব্দের সবচেয়ে যুগান্তকারী ঘটনা।For example, in 1999, the A&E Network ranked Gutenberg no. 1 on their "People of the Millennium" countdown . In 1997, Time–Life magazine picked Gutenberg's invention as the most important of the second millennium ; the same did four prominent US journalists in their 1998 resume 1,000 Years, 1,000 People: Ranking The Men and Women Who Shaped The Millennium . The Johann Gutenberg entry of the Catholic Encyclopedia describes his invention as having made a practically unparalleled cultural impact in the Christian era. মানুষ কীভাবে সমাজে বসবাস করছে, তাদের বিভিন্ন বিপ্লব ও উত্থান-পতন ছাপার মাধ্যমেই তুলে ধরতে শুরু করে এবং সেখান থেকেই আধুনিক যুগের সূচনা।; ; ;  thumb|-একটি বিশেষ ছাপা যন্ত্র টীকা   বহিঃসংযোগ    Centre for the History of the Book  Gutenberg printing − Photos of Incunabula and the Gutenberg Bible (1455)  Internet Archive: Printing (1947) − a film from the Prelinger Archives explaining the printing industry  বিষয়শ্রেণী:মুদ্রণ বিষয়শ্রেণী:১৫শ শতাব্দীর উদ্ভাবন বিষয়শ্রেণী:জার্মান উদ্ভাবন বিষয়শ্রেণী:১৫শ শতাব্দীতে প্রবর্তিত
এমিলি দ্যকেন (; জন্ম: ২৯ আগস্ট ১৯৮১) হলেন একজন বেলজীয় অভিনেত্রী। তিনি তার প্রথম চলচ্চিত্র রসেত্তা (১৯৯৯)-এ অভিনয় করে শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল ল্য পাক্ত দে লুপ (২০০১), মারিয়ে মাই পা ত্রপ (২০০৩), লেকুইপিয়ে (আলো, ২০০৪), অ পেদ্রে লা রাইজোঁ (২০১২) এবং পা সঁ গ্যন্র (২০১৪)।   কর্মজীবন  দ্যকেন ১৯৯৯ সালে রসেত্তা চলচ্চিত্রে অভিনয় করেন। চলচ্চিত্রটি পাল্ম দর জয়লাভ করে এবং এই কাজের জন্য তিনি শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার লাভ করেন। ল্য পাক্ত দে লুপ (২০০১) চলচ্চিত্র তাকে আন্তর্জাতিক অঙ্গনে পরিচিতি পাইয়ে দেয়। ২৯ মিলিয়ন মার্কিন ডলারে নির্মিত চলচ্চিত্রটি সেই বছর বিশ্বব্যাপী ৭০ মিলিয়ন মার্কিন ডলার আয় করে। পরবর্তীতে তিনি অঁ ফেম দ্য মেনাগ (২০০২), মারিয়ে মাই পা ত্রপ (২০০৩) ও লেকুইপিয়ে (আলো, ২০০৪) চলচ্চিত্রে কাজ করেন। ২০০৯ সালে তিনি আন্দ্রে তেশিনের লা ফিল দ্যু রের চলচ্চিত্রে কাত্রিন দ্যনুভের সাথে প্রধান চরিত্রে অভিনয় করেন। ২০১০ সালে তিনি ফরাসি থ্রিলার চলচ্চিত্র দ্য প্যাক-এ অভিনয় করেন। ২০১০ সালে কান চলচ্চিত্র উৎসবে চলচ্চিত্রটির উদ্বোধনী প্রদর্শনী হয়।  ২০১২ সালে তিনি অ পেদ্রে লা রাইজোঁ চলচ্চিত্রে অভিনয় করে শ্রেষ্ঠ অভিনেত্রী বিভাগে অঁ সার্তেঁ র‍্যগার পুরস্কার লাভ করেন। এছাড়া এই ছবিতে অভিনয়ের জন্য তিনি শ্রেষ্ঠ অভিনেত্রী বিভাগে মাগ্রিত পুরস্কার লাভ করেন এবং শ্রেষ্ঠ অভিনেত্রী বিভাগে স্যাটেলাইট পুরস্কারের মনোনয়ন লাভ করেন। পা সঁ গ্যন্র (২০১৪) চলচ্চিত্রে কাজের জন্য তিনি অপর একটি মাগ্রিত পুরস্কার লাভ করেন এবং শ্রেষ্ঠ অভিনেত্রী বিভাগে সেজার পুরস্কারের মনোনয়ন লাভ করেন।   পুরস্কার ও মনোনয়ন  কান চলচ্চিত্র উৎসব  বিজয়ী: শ্রেষ্ঠ অভিনেত্রী - রসেত্তা (১৯৯৯)  বিজয়ী: শ্রেষ্ঠ অভিনেত্রী - অঁ সার্তেঁ র‍্যগার - অ পেদ্রে লা রাইজোঁ (২০১২)  মাগ্রিত পুরস্কার  বিজয়ী: শ্রেষ্ঠ অভিনেত্রী - অ পেদ্রে লা রাইজোঁ (২০১২)  বিজয়ী: শ্রেষ্ঠ অভিনেত্রী - পা সঁ গেন্র (২০১৪)  লুমিয়ের পুরস্কার  মনোনীত: শ্রেষ্ঠ অভিনেত্রী - পা সঁ গেন্র (২০১৪)  সেজার পুরস্কার  মনোনীত: শ্রেষ্ঠ সম্ভাবনাময় অভিনেত্রী - রসেত্তা (১৯৯৯)  মনোনীত: শ্রেষ্ঠ সম্ভাবনাময় অভিনেত্রী - অঁ ফেম দ্য মেনাগ (২০০২)  মনোনীত: শ্রেষ্ঠ পার্শ্ব অভিনেত্রী - লেকুইপিয়ে (২০০৪)  মনোনীত: শ্রেষ্ঠ অভিনেত্রী - পা সঁ গেন্র (২০১৪)  স্যাটেলাইট পুরস্কার  মনোনীত: শ্রেষ্ঠ অভিনেত্রী - অ পেদ্রে লা রাইজোঁ (২০১২)   তথ্যসূত্র    বহিঃসংযোগ        বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বেলজীয় অভিনেত্রী বিষয়শ্রেণী:বেলজীয় চলচ্চিত্র অভিনেত্রী বিষয়শ্রেণী:শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী
হুসেইন ফারিস (, ; ১৮ সেপ্টেম্বর ১৯৩৫ - ২৮ এপ্রিল ২০২১) ছিলেন একজন ইসরায়েলি আরব রাজনীতিবিদ, যিনি ১৯৮৮ - ১৯৯২ সাল পর্যন্ত ম্যাপাম ও মেরেটজের নেসেট সদস্য হিসেবে দায়িত্ব পালন করেন।   জীবনী  ফারিস ম্যান্ডেট যুগে শা'বে জন্মগ্রহণ করেন। এরপর তিনি প্রথমে কাফর ইয়াসিফের উচ্চ বিদ্যালয়ে পড়াশোনা করেন। তারপর তিনি হাইফা বিশ্ববিদ্যালয় থেকে মিডল ইস্টার্ন স্টাডিজ ও আরবি সাহিত্য নিয়ে বিএ ডিগ্রি অর্জন করেন। তার যৌবনে তিনি আরব অগ্রদূত আন্দোলনের সদস্য এবং হাশোমার হাটজাইর বোর্ডের সদস্য ছিলেন।  তিনি ম্যাপামে যোগ দেন এবং দলের আরবি জার্নালের প্রধান সম্পাদক হন। ১৯৮৮ সালে তিনি পার্টির তালিকায় নেসেটে নির্বাচিত হন এবং শিক্ষা ও সংস্কৃতি কমিটি এবং কাদিস নিয়োগের কমিটির সদস্য হন। ম্যাপাম মেরেজের সাথে একীভূত হবার পর পরই ১৯৯২ সালের নির্বাচনে তিনি তার পদ হারান।  ফারিস শিক্ষক ইউনিয়ন বোর্ডের সদস্য, এবং পশ্চিমাঞ্চলীয় গ্যালিলির বর্ণবাদ বিরোধী এবং সহাবস্থান কমিটির চেয়ারম্যান ছিলেন। Hussein Faris: Public Activities Knesset website  ফারিস ৮৫ বছর বয়সে ২০২১ সালের এপ্রিল মাসে একরে মারা যান। وفاة المربي وعضو الكنيست السابق حسين ابراهيم فارس من عكا  Panet, 28 April 2021    তথ্যসূত্র      বহিঃসংযোগ      বিষয়শ্রেণী:১৯৩৫-এ জন্ম বিষয়শ্রেণী:২০২১-এ মৃত্যু বিষয়শ্রেণী:ইসরায়েলি সক্রিয়কর্মী বিষয়শ্রেণী:নেসেটের আরব সদস্য বিষয়শ্রেণী:ইসরায়েলি মুসলিম বিষয়শ্রেণী:মাপামের রাজনীতিবিদ বিষয়শ্রেণী:মেরেটজের রাজনীতিবিদ বিষয়শ্রেণী:একর, ইসরায়েলের ব্যক্তি বিষয়শ্রেণী:হাইফা বিশ্ববিদ্যালয়ের প্রাক্তন শিক্ষার্থী বিষয়শ্রেণী:নেসেটের সদস্য ১৯৮৮-১৯৯২ বিষয়শ্রেণী:কর্তৃত্বপ্রাপ্ত শক্তির অধীন ফিলিস্তিনের আরব ব্যক্তি
বলবর্মণ (রাজত্বকালঃ ৩৯৮-৪২২ খ্রিস্টাব্দ) কামরূপ রাজ্য শাসনকারী বর্মণ রাজবংশের তৃতীয় রাজা ছিলেন।   পরিচিতি  আসামের নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে বর্মণ রাজবংশের রাজা সমুদ্রবর্মণ ও তাঁর রাণী দত্তা দেবীর পুত্র বলবর্মণের নাম জানা যায়। তাঁর পত্নীর নাম ছিল রত্নাবতী ও পুত্রের নাম ছিল কল্যাণবর্মণ। রাজতরঙ্গিনী গ্রন্থে বলবর্মণের কন্যা রাজকুমারী অমৃতপ্রভার স্বয়ম্বর সভার বিস্তৃত বর্ণনা রয়েছে, যেখানে আর্য্যাবর্তের বিভিন্ন রাজ্যের রাজকুমারদের মধ্যে তিনি কাশ্মীরের গোনন্দ রাজবংশের রাজা মেঘবাহনকে বিবাহ করেন।  তথ্যসূত্র     বিষয়শ্রেণী:বর্মণ রাজবংশ বিষয়শ্রেণী:হিন্দু রাজশাসক
মুহাম্মাদ ইবনে আব্দুল্লাহ ইবনে হাসান মুসান্না ইবনে হাসান মুজতবা ইবনে আলী ইবনে আবু তালিব বা মুহাম্মাদ নফসে যাকিয়্যা ( بن علي الملقب النفس 'শুদ্ধ আত্মা'), মুসলমানদের নবী মুহাম্মাদের কন্যা ফাতিমার বংশধর ছিলেন। তিনি তার নেতৃত্বের যোগ্যতা,, বাগ্মী দক্ষতা, আন্তরিক আচরণের জন্য সুপরিচিত। তিনি দ্বিতীয় আব্বাসীয় খলীফা আল মনসুরের বিরুদ্ধে মদিনায় আলীয় বিদ্রোহের নেতৃত্ব দেন। তবে তার এই বিদ্রোহ ব্যর্থ হয়। তিনি আর তার সামান্য কয়েকশ সৈন্য আব্বাসীয় বিশাল বাহিনীর মুখোমুখি হন। আব্বাসীয়দের নেতৃত্বে ছিল ইসা ইবনে মুসা। তিনি ৬ই ডিসেম্বর ৭৬২ খ্রিস্টাব্দে (১৪৫ হিজরি) নিহত হন।   জীবন  প্রথমদিকে তিনি উমাইয়া খিলাফতের বিরুদ্ধে বিদ্রোহ করার সিদ্ধান্ত নিয়েছিলেন, যখন বনু হাশিম তাকে আবওয়াতে আনুগত্যের শপথ করেছিল। তাদের মধ্যে ছিল, ইবরাহিম, আস-সাফাহ আর আল মানসুর। কিন্তু খুব দ্রুতই আব্বাসীয় শাসন প্রতিষ্ঠা হয়ে গিয়েছিল। তাই যারা তার প্রতি আনুগত্যের কথা বলেছিল, তারা তাকে ত্যাগ করেছিল। পরবর্তীতে আলাওয়ীদের একটি দল তার আনুগত্য করে।Firaq al-Shi’ah (The Shi'ah Groups), by Abu Muhammad al-Hasan bin Musa al-Nubakhti, pg.62, and Al-Maqalat wa al-Firaq, by Sa'ad Ibn Abdillah al-Ash'ari al-Qummi (d. 301), pg.76   ব্যক্তিত্ব  মুহাম্মাদকে পুরো খিলাফতের অনেক লোকই তার বংশীয় গৌরবের কারণে খিলাফতের অধিক যোগ্যতর ব্যক্তি মনে করতেন। নবীর সাথে তার বংশীয় সম্পর্কের কারণে  প্রতিষ্ঠিত রাজনৈতিক ব্যবস্থা তাকে হুমকি মনে করত, তাই তিনি অনেক বছর ছদ্মবেশ ধারণ করেছিলেন। গোপনে ভ্রমণ করেছিলেন। তিনি এভাবে একটি বৃহদাকারের সেনাবাহিনী তৈরি করে মদিনা দখল করেন। কিন্তু তার সেনাবাহিনী ছিল উচ্ছৃঙ্খল। তিনি ১৪৫ হিজরীতে মদিনা ত্যাগ করে মক্কা ও ইয়েমেন দখল করেন। কিন্তু এর কয়েক মাস পরেই মদিনায় নিহত হন।   ৭৬২-৭৬৩ সালে বিদ্রোহ   দ্রব্যসামগ্রীর জন্য অন্যান্য প্রদেশের উপর নির্ভরশীলতার কারণে মদিনা যেকোনো বড় বিদ্রোহের জন্য সুবিধাজনক অঞ্চল ছিলনা। আর তাছাড়া খলিফার সুশৃঙ্খল রাজকীয় সৈন্যদলের সাথে তার ভক্তদের উচ্ছৃঙ্খল বাহিনীর কোনো তুলনাই ছিল না। আব্বাসীয় সৈন্যরা সুবিধাজনক অবস্থানে থাকা সত্ত্বেও নফসে যাকিয়্যা আত্মসমর্পণ করতে অস্বীকার করেন। তিনি কয়েক দশক আগে শহরকে সুরক্ষিত করতে নবী কর্তৃক খন্দকের যুদ্ধের জন্য কৃত ঐতিহাসিক পরিখা ব্যবহার করে যুদ্ধ করার সিদ্ধান্ত নেন।   বংশ    আরও দেখুন    আব্বাসীয়  আলাওয়ী  আবদুল্লাহ শাহ গাজী, মুহাম্মাদের ছেলে  জাফর আস-সাদিক  নফস-ই-জাকিয়াহ (শুদ্ধ আত্মা)  জায়েদি   তথ্যসূত্র   বিষয়শ্রেণী:হাসানীয় বিষয়শ্রেণী:৮ম শতাব্দীর আরব ব্যক্তি বিষয়শ্রেণী:৭৬২-এ মৃত্যু বিষয়শ্রেণী:জন্মের বছর অনুপস্থিত বিষয়শ্রেণী:৮ম শতাব্দীর আব্বাসীয় খিলাফতের ব্যক্তি
দিল্লি–পানিপথ আঞ্চলিক দ্রুতগামী গণপরিবহন ব্যবস্থা বা দিল্লি–পানিপথ আরআরটিএস জাতীয় রাজধানী অঞ্চলের দিল্লি, সোনিপাত ও পানিপথের মধ্যে সংযোগকারী একটি অনুমোদিত  দীর্ঘ আধা-উচ্চ গতির রেল করিডোর। এটি ন্যাশনাল ক্যাপিটাল রিজিয়ন ট্রান্সপোর্ট কর্পোরেশন-এর (এনসিআরটিসি) র‍্যাপিড রেল ট্রান্সপোর্ট সিস্টেমের পর্যায় ১-এর অধীনে পরিকল্পিত তিনটি দ্রুতগামী-রেল করিডোরের মধ্যে একটি। ব্যবস্থারটির সর্বোচ্চ গতি  ১৬০ কিমি/ঘন্টার এবং গড় গতি ১২০ কিমি/ঘন্টা, এই ব্যবস্থাটি ব্যবহার করে যাত্রীরা ৬৫ মিনিটে পানিপথ ও দিল্লির মধ্যের দূরত্ব অত্রিক্রম করতে সক্ষম হবে। প্রকল্পটির জন্য ২১,৬২৭ খরচ হবে বলে আশা করা হচ্ছে।   আরও দেখুন   দিল্লি–আলোয়ার আঞ্চলিক দ্রুতগামী গণপরিবহন ব্যবস্থা  দিল্লি–মীরাট আঞ্চলিক দ্রুতগামী গণপরিবহন ব্যবস্থা   তথ্যসূত্র   বহিঃসংযোগ    বিষয়শ্রেণী:র‍্যাপিডএক্স বিষয়শ্রেণী:ভারতে প্রস্তাবিত রেলপথ বিষয়শ্রেণী:দিল্লির পরিবহন
পামেলা বাক (; ১৬ অক্টোবর, ১৯৬৩ – ৫ মার্চ, ২০২৫), যিনি পামেলা বাখ-হ্যাসেলহফ নামেও পরিচিত, ছিলেন একজন মার্কিন অভিনেত্রী।    জীবনের প্রথমার্ধ  বাক ওকলাহোমার তুলসা থেকে এসেছিলেন, তিন মেয়ের মধ্যে তিনি ছিলেন দ্বিতীয়। তার মা একজন মডেল ছিলেন, এবং তিনি কিশোর বয়স থেকেই মডেলিং করতেন। তিনি তুলসা ইস্ট সেন্ট্রাল হাই স্কুলে পড়াশোনা করেছেন এবং নর্থইস্টার্ন ওকলাহোমা এএন্ডএম কলেজে ইঞ্জিনিয়ারিং/থিয়েটার আর্টস নিয়ে পড়াশোনা করেছেন। তিনি ১৯৮৫ সালে লস অ্যাঞ্জেলেসে চলে আসেন। Rita Sherrow, "Tulsa Actress Marries TV Hunk, Copes With Hollywood Lifestyle" , Tulsa World, June 8, 1990.N. F. Mendoza, "With an Eye On . . . : Swimming with family: Pamela Bach-Hasselhoff relies on 'my own laurels'" , Los Angeles Times, July 2, 1995.   কেরিয়ার  বাক তার স্বামীর সাথে দীর্ঘকাল ধরে চলমান ধারাবাহিক "বেওয়াচ" -এ একসাথে কাজ করেছিলেন এবং "সাইরেন্স" ধারাবাহিকে তিনি বারবার একজন মনোবিজ্ঞানীর ভূমিকায় অভিনয় করেছিলেন।  ২০১১ সালের আগস্টে, তিনি যুক্তরাজ্যে সেলিব্রিটি বিগ ব্রাদারের অষ্টম সিরিজের একজন হাউসমেট ছিলেন। ১৪তম দিনে তিনি দ্বিতীয় সেলিব্রিটি হিসেবে ঘর থেকে বের করে দেওয়া হয়েছিল, নবম স্থানে ছিলেন।   ব্যক্তিগত জীবন এবং মৃত্যু  ১৯৮৫ সালে নাইট রাইডার পর্ব "নাইট রেসার" এর সেটে বাকের সাথে ডেভিড হ্যাসেলহফের দেখা হয়।  তারা ১৯৮৯ সালের ডিসেম্বরে বিয়ে করেন। এই দম্পতির দুটি কন্যা ছিল: টেলর অ্যান হ্যাসেলহফ ও অভিনেত্রী হেইলি হ্যাসেলহফ।  ২০০৬ সালের জানুয়ারিতে, হ্যাসেলহফ ঘোষণা করেন যে তিনি বিবাহবিচ্ছেদের আবেদন করছেন, অমীমাংসিত মতপার্থক্যের কারণ দেখিয়ে।  ২০০৬ সালের আগস্ট মাসে তাদের বিবাহবিচ্ছেদ চূড়ান্ত হয়।  বাককে এক মেয়ের হেফাজত এবং হ্যাসেলহফকে অন্য মেয়ের হেফাজত করতে দেওয়া হয়েছিল।   ৫ মার্চ, ২০২৫ তারিখে হলিউড হিলসের তার বাড়িতে বাককে মৃত অবস্থায় পাওয়া যায়, যেখানে তিনি আত্মঘাতী গুলিবিদ্ধ অবস্থায় ছিলেন। তার বয়স হয়েছিল ৬১ বছর।  লস অ্যাঞ্জেলেস কাউন্টি মেডিকেল পরীক্ষকের অফিস তার মৃত্যুকে আত্মহত্যা বলে ঘোষণা করেছে।     তথ্যসূত্র    বহিঃসংযোগ      বিষয়শ্রেণী:১৯৬৩-এ জন্ম বিষয়শ্রেণী:২০২৫-এ মৃত্যু বিষয়শ্রেণী:মার্কিন টেলিভিশন অভিনেত্রী বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:ব্রিটিশ আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:ক্যালিফোর্নিয়ায় আগ্নেয়াস্ত্র দ্বারা আত্মহত্যা বিষয়শ্রেণী:তুলসা, ওকলাহোমার অভিনেত্রী বিষয়শ্রেণী:নর্থইস্টার্ন ওকলাহোমা এএন্ডএম কলেজের প্রাক্তন শিক্ষার্থী বিষয়শ্রেণী:ওকলাহোমার নারী মডেল
মাহমুদ ইব্রাহীম হাসান (; জন্ম: ১ অক্টোবর ১৯৯৪), ত্রেজেগেঁ নামেই অধিক পরিচিত, হলেন একজন মিশরীয় পেশাদার ফুটবলার। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে মধ্যমাঠের খেলোয়াড় হিসেবে খেলেন।  আন্তর্জাতিক ক্যারিয়ার ২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।  সম্মাননা ক্লাব আল আহলি মিশরীয় প্রিমিয়ার লিগ: ২০১৩–১৪, ২০১৫–১৬ মিশরীয় সুপার কাপ: ২০১২, ২০১৪ ক্যাফ চ্যাম্পিয়ন্স লিগ: ২০১২, ২০১৩ ক্যাফ কনফেডারেশন কাপ: ২০১৪ ক্যাফ সুপার কাপ: ২০১৩, ২০১৪  আন্তর্জাতিক মিশর আফ্রিকা অনূর্ধ্ব-২০ কাপ অফ নেশন্স: ২০১৩ আফ্রিকা কাপ অফ নেশন্স: রানার-আপ ২০১৭  তথ্যসূত্র  বহিঃসংযোগ         বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:কায়রোর ক্রীড়াবিদ বিষয়শ্রেণী:মিশরীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:মিশরের আন্তর্জাতিক ফুটবলার বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:মিশরীয় প্রবাসী ফুটবলার বিষয়শ্রেণী:বেলজিয়ামে প্রবাসী ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:রয়্যাল এক্সেল মুকরোঁর খেলোয়াড় বিষয়শ্রেণী:কাসিমপাশা স্পোর্টস ক্লাবের খেলোয়াড় বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:অ্যাস্টন ভিলা ফুটবল ক্লাবের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইস্তাম্বুল বাশাকশেহির ফুটবল ক্লাবের খেলোয়াড় বিষয়শ্রেণী:ত্রাবজোনস্পোরের ফুটবলার বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:কাতার স্টার্স লিগের খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
মানি ইন দ্য ব্যাংক একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে।http://www.prowrestlinghistory.com/supercards/usa/wwf/bank.html এটি মানি ইন দ্য ব্যাংক কালানুক্রমিকের অধীনে প্রচারিত প্রথম অনুষ্ঠান ছিল। এই অনুষ্ঠানটি ২০১০ সালের ১৮ই জুলাই তারিখে মার্কিন যুক্তরাষ্ট্রের মিসৌরির ক্যানসাস সিটির স্প্রিন্ট সেন্টারে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট নয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের মূল ম্যাচে কেইন বিগ শো, ক্রিস্টিয়ান, কোডি রোডস, ডলফ জিগলার, ড্রু ম্যাকইন্টায়ার, কফি কিংস্টন ও ম্যাট হার্ডিকে পরাজিত করে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপের জন্য এবং অপর মানি ইন দ্য ব্যাংক ম্যাচে দ্য মিজ ক্রিস জেরিকো, এজ, ইভান বোর্ন, জন মরিসন, মার্ক হেনরি, র‍্যান্ডি অরটন ও টেড ডিবিয়াসিকে পরাজিত করে ডাব্লিউডাব্লিউই চ্যাম্পিয়নশিপের জন্য মানি ইন দ্য ব্যাংক ব্রিফকেস জয়লাভ করেছে। অন্যান্য শীর্ষস্থানীয় ম্যাচে, শেইমাস ডাব্লিউডাব্লিউই চ্যাম্পিয়নশিপের জন্য আয়োজিত স্টিল কেজ ম্যাচে জন সিনাকে এবং ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ ম্যাচে রে মিস্টেরিও জ্যাক সোয়েগারকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হয়েছে।  পটভূমি মানি ইন দ্য ব্যাংক হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুন অথবা জুলাই মাসে অনুষ্ঠিত হয়। ২০২১ সাল অনুযায়ী, এই অনুষ্ঠানটি ডাব্লিউডাব্লিউই দ্বারা আয়োজিত প্রধান পাঁচটি অনুষ্ঠানের মধ্যে একটি (রয়্যাল রাম্বল, রেসলম্যানিয়া, সামারস্ল্যাম এবং সার্ভাইভার সিরিজ)। এই অনুষ্ঠানটি মানি ইন দ্য ব্যাংক ম্যাচের নামে নামকরণ করা হয়েছে, এই ম্যাচে একাধিক কুস্তিগির রিংয়ের উপরে ঝুলন্ত একটি ব্রিফকেস পুনরুদ্ধার করতে মই ব্যবহার করে। এই অনুষ্ঠানের মূল ম্যাচের পুরস্কার হচ্ছে একটি চ্যাম্পিয়নশিপ ম্যাচের জন্য চুক্তিসমৃদ্ধ একটি ব্রিফকেস, উক্ত ব্রিফকেসটি বিজয়ী কুস্তিগির ব্রিফকেস জয়ের রাত থেকে শুরু করে পরবর্তী এক বছরের মধ্যে যেকোন সময় কুস্তিগিরের পছন্দসই স্থানে চ্যাম্পিয়নশিপ ম্যাচের জন্য ব্যবহার করতে পারে।  ২০১০ সালের এই অনুষ্ঠানটি মানি ইন দ্য ব্যাংক কালানুক্রমিকের প্রথম অনুষ্ঠান ছিল, যা ১৮ই জুলাই তারিখে মার্কিন যুক্তরাষ্ট্রের মিসৌরির ক্যানসাস সিটির স্প্রিন্ট সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।  তথ্যসূত্র  বহিঃসংযোগ     ২০১০ মানি ইন দ্য ব্যাংক বিষয়শ্রেণী:জুলাই ২০১০-এ মার্কিন যুক্তরাষ্ট্রে ঘটনা বিষয়শ্রেণী:২০১০-এ মিসৌরি বিষয়শ্রেণী:মিসৌরিতে ঘটনা বিষয়শ্রেণী:ক্যানসাস সিটিতে পেশাদার কুস্তি
ব্লো-ব্জাং-র্গ্যাল-ম্ত্শান () (মৃত্যু-১৯৩২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একানব্বইতম দ্গা'-ল্দান-খ্রি-পা বা প্রধান ছিলেন।   সংক্ষিপ্ত জীবনী  ব্লো-ব্জাং-র্গ্যাল-ম্ত্শান ঊনবিংশ শতাব্দীর মধ্যভাগে তিব্বতের খাম্স অঞ্চলের য়া-রা () নামক স্থানে জন্মগ্রহণ করেন। তিনি সে-রা বৌদ্ধবিহার বিশ্ববিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুতো তন্ত্র মহাবিদ্যালয় এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৯২৭ খ্রিষ্টাব্দেতিনি দ্গা'-ল্দান বৌদ্ধবিহারের একানব্বইতম প্রধানের দায়িত্ব গ্রহণ করেন এবং এই পদে তিনি ছয় বছর থাকেন।   তথ্যসূত্র    আরো পড়ুন  Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, Vol. 6, pp. 220.      বিষয়শ্রেণী:১৯৩২-এ মৃত্যু বিষয়শ্রেণী:গানদেন ত্রিপা